
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1735 


ΑΠΟΦΑΣΕΙ Σ 

Αριθμ. Υ4α/6056/2005 

Οργανισμός του Γενικού Νοσοκομείου Τρικάλων. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρου 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (ΦΕΚ 37/Α'). 

β) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/ Α'). 

γ) Της παρ. 1 του άρθρου 25 του ν. 1397/1983 «Εθνικό 
Σύστημα Υγείας» (ΦΕΚ 143/Α'). 

δ) Των παρ. 4 και 5 του άρθρου 34 του ν. 2519/1997 
«Ανάπτυξη και εκσυγχρονισμός του ΕΣΥ, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις» (ΦΕΚ 165/Α'). 

ε) Του π. δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α'). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 
κε με το άρθρο πρώτο του π. δ/τος 63/2005 (Α' 98) 
και το γεγονός ότι από την εφαρμογή των διατάξεων 
της απόφασης αυτής προκαλείται δαπάνη σε βάρος 
του κρατικού προϋπολογισμού, η οποία εκτιμάται ότι 
ετησίως θα ανέρχεται στο ποσό των 6.400.000 ευρώ, 
περίπου και θα προβλέπεται για τα επόμενα έτη στον 
κρατικό προϋπολογισμό (Ε.Φ. 15-120, ΚΑΕ 0200). Για το 
τρέχον έτος, η προκαλούμενη δαπάνη θα προσδιορι¬ 
στεί και θα δεσμευτεί κατά την έγκριση πλήρωσης των 
συνιστώμενων θέσεων προσωπικού. Επιπλέον προκα- 
λείται εφάπαξ δαπάνη ποσού 11.740.000 ευρώ περίπου, 
από την προμήθεια του απαραίτητου ξενοδοχειακού 
και λοιπού εξοπλισμού των νέων μονάδων, σε βάρος 
του Π.Δ.Ε. (1999 ΣΕ009110006). Σε βάρος του προϋπο¬ 
λογισμού του Γ.Ν. Τρικάλων προκαλείται ετήσια δαπάνη 
ποσού 800.000 ευρώ περίπου για λειτουργικά έξοδα 
των νέων μονάδων. 

2. Την υπ’ αριθμ. ΔΙΔΚ/Φ.1/2/6139/2004 απόφαση ανά¬ 
θεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 527/Β') 
όπως τροποποιήθηκε με την υπ’ αριθμ. 17398/05/13.9.2005 
(1284 Β') όμοια απόφαση. 

3. Την υπ’ αριθμ. 37930/ΔΙΟΕ 1264/14.10.2005, απόφαση 
καθορισμού αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/Β') όπως τροποποιήθηκε 
με την υπ’ αριθμ. 5733/ΔΙΟΕ 179/13.2.2006 (204 Β') όμοια 
απόφαση. 

4. Την υπ’ αριθμ. 98/21.12.2004 απόφαση του Διοικητι¬ 
κού Συμβουλίου της ΔΥΠΕ Θεσσαλίας. 

5. Την υπ’ αριθμ. 31/14.12.2004 απόφαση του Διοικη¬ 
τικού Συμβουλίου του Γενικού Νοσοκομείου Τρικάλων, 
αποφασίζουμε: 

Άρθρο 1 

ΝΟΜΙΚΗ ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το Γενικό Νοσοκομείο Τρικάλων, που υπάγεται στις 
διατάξεις του ν.δ. 2592/1953 «Περί οργανώσεως της Ια¬ 
τρικής Αντίληψης» (ΦΕΚ 254/Α/1953), σύμφωνα με το 
άρθρο 7 του ν. 3329/2005 (ΦΕΚ 81 Α'), αποτελεί Νομικό 
Πρόσωπο Δημοσίου Δικαίου (ΝΠΔΔ) το οποίο υπόκει- 
ται στον έλεγχο και την εποπτεία του Διοικητή της 
Υγειονομικής Περιφέρειας Θεσσαλίας και διέπεται από 
τις διατάξεις του εν λόγω νόμου φέρει την επωνυμία 
«Γενικό Νοσοκομείο Τρικάλων». 

2. Έδρα του Νοσοκομείου είναι η πόλη των Τρικά¬ 
λων. 

3. Το Νοσοκομείο έχει δική του σφραγίδα στρογγυλή η 
οποία αποτελείται από τρεις επάλληλους ομόκεντρους 
κύκλους, ως εξής: εσωτ. κύκλοςύΕμβλημα της Ελληνικής 
Δημοκρατίας, β' κύκλος: Υγειονομική Περιφέρεια Θεσ¬ 
σαλίας - Γενικό Νοσοκομείο Τρικάλων, εξωτ. κύκλος: 
ΕΛΛΗΝΙΚΗ ΔΗΜΟΚΡΑΤΙΑ. 

Άρθρο 2 

ΣΚΟΠΟΣ 

Σκοπός του Νοσοκομείου είναι: 

1. Η παροχή Πρωτοβάθμιας και Δευτεροβάθμιας φρο¬ 
ντίδας υγείας στο πληθυσμό ευθύνης της ΔΥΠΕ Θεσσα¬ 
λίας, καθώς και σε ασθενείς που παραπέμπονται από 
άλλες ΔΥΠΕ. 

Η φροντίδα υγείας παρέχεται ισότιμα σε κάθε πολίτη 
ανεξάρτητα από την οικονομική, κοινωνική και επαγ- 

γελματική του κατάσταση, σύμφωνα με τους κανόνες 
του Εθνικού Συστήματος Υγείας και της Κοινωνικής 
Ασφάλισης. 

2. Η ειδίκευση, η συνεχής εκπαίδευση και η επιμόρ¬ 
φωση ιατρών, νοσηλευτών και άλλων επαγγελμάτων 
υγείας, με την ανάπτυξη και εφαρμογή ανάλογων εκ¬ 
παιδευτικών προγραμμάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργα¬ 
νισμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλ¬ 
λες μονάδες υγείας της υγειονομικής περιφέρειας για 
την ανάπτυξη και αναβάθμιση συνολικά της παρεχό¬ 
μενης φροντίδας υγείας και ειδικότερα σε ότι αφορά 
την εφαρμογή εκπαιδευτικών προγραμμάτων, καθώς 
και ειδικών προγραμμάτων μελέτης και αξιολόγησης 
θεμάτων, που αφορούν το χώρο της υγείας στη ΔΥΠΕ 
Θεσσαλίας, σύμφωνα με τις διατάξεις του ν. 3329/2005 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις», με τις οποίες ορίζεται ο τρόπος 
νοσηλευτικής, επιστημονικής, εκπαιδευτικής και λειτουρ¬ 
γικής διασύνδεσης. 

5. Εφαρμογή νέων μεθόδων και μορφών περίθαλψης, 
με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας και Κοινωνικής Αλληλεγγύης, τη ΔΥΠΕ Θεσσαλίας 
και το Διοικητικό Συμβούλιο του Νοσοκομείου. 

7. Η ανάπτυξη και προαγωγή της ιατρικής έρευνας. 

Άρθρο 3 

ΌΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου είναι: 

1. Το Διοικητικό Συμβούλιο, που λειτουργεί με βάση 
τις διατάξεις του άρθρου 7 του ν. 3329/2005. 

2. Ο Διοικητής. 

Αρθρο 4 

ΔΥΝΑΜΗ ΚΛΙΝΩΝ 

Η συνολική δύναμη του νοσοκομείου ορίζεται σε τρι¬ 
ακόσιες είκοσι (320) οργανικές κλίνες. 

Αρθρο 5 

ΔΙΑΚΡΙΣΗ ΥΠΗΡΕΣΙΩΝ 

Το Νοσοκομείο απαρτίζεται από τις ακόλουθες Υπη¬ 
ρεσίες, Αυτοτελές Τμήμα και Ειδικό Γραφείο: 

Α. ΥΠΗΡΕΣΙΕΣ 
α. Ιατρική, 
β. Νοσηλευτική, 
γ. Διοικητική - Οικονομική, 
δ. Τεχνική - Ξενοδοχειακή 
Β. ΑΥΤΟΤΕΛΕΣ ΤΜΗΜΑ 
Οργάνωσης και Πληροφορικής 
Γ. ΕΙΔΙΚΟ ΓΡΑΦΕΙΟ 
Γ ραφείο Υποδοχής Ασθενών 

Κάθε Υπηρεσία, Αυτοτελές Τμήμα και Ειδικό Γ ραφείο 
έχει τη δική του ιεραρχική διάρθρωση και συγκρότηση. 
Το Αυτοτελές Τμήμα Οργάνωσης και Πληροφορικής 
και το Ειδικό Γραφείο Υποδοχής Ασθενών υπάγονται 
απευθείας στο Διοικητή του Νοσοκομείου. 


Άρθρο 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 

1. Η Ιατρική Υπηρεσία του Γ.Ν. Τρικάλων αποτελεί 
Διεύθυνση και διαρθρώνεται σε Τομείς, στους οποίους 
λειτουργούν Τμήματα κατά ειδικότητα και ειδικές Μο¬ 
νάδες που υπάγονται οργανικά σε Τμήματα καθώς και 
Διατομεακά Τμήματα και λοιπά Τμήματα, ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 169 κλινών 
β) Χειρουργικός Τομέας με δυναμικότητα 133 κλινών 
γ) Εργαστηριακός τομέας 

δ) Τομέας Ψυχικής Υγείας με δυναμικότητα 18 κλι¬ 
νών 

Κάθε Τομέας διαρθρώνεται σε Τμήματα και Μονάδες 
ως εξής: 

αα) Παθολογικός Τομέας 
Τ μήματα: 

1. Δύο (2) Παθολογικά 

2. Καρδιολογικό Τμήμα 

3. Παιδιατρικό Τμήμα 

4. Νευρολογικό Τμήμα 

5. Νεφρολογικό Τμήμα 

6. Πνευμονολογικό Τμήμα 

7. Ογκολογικό Τμήμα 
Μονάδες: 

1. Εμφραγμάτων - Στεφανιαίων Νόσων 

2. Προώρων 

3. Αιμοκάθαρσης και Συνεχούς Φορητής Περιτονάίκής 
Κάθαρσης 

4. Τεχνητού Νεφρού 

5. Νοσηλείας Μεσογειακής Αναιμίας 
ββ) Χειρουργικός Τομέας 

Τ μήματα: 

1. Δύο (2) Χειρουργικά Τμήματα 

2. Ορθοπεδικό Τμήμα 

3. Οφθαλμολογικό Τ μήμα 

4. Ουρολογικό Τμήμα 

5. Μαιευτικό - Γυναικολογικό Τμήμα 

6. Αναισθησιολογικό Τ μήμα 

7. Ωτορυνολαρυγγολογικό Τ μήμα 

8. Οδοντιατρικό Τμήμα 
Μονάδες: 

1. Εντατικής Θεραπείας 

2. Μονάδα Μεταναισθητικής Αυξημένης Φροντίδας 
(Μ.Μ.Α.Φ.) 

γγ) Εργαστηριακός Τομέας 
Τ μήματα 

1. Μικροβιολογικό Τμήμα 

2. Βιοχημικό Τμήμα 

3. Αιματολογικό Τ μήμα 

4. Τμήμα Αιμοδοσίας 

5. Ακτινοδιαγνωστικό Τ μήμα 

6. Τ μήμα Παθολογικής Ανατομικής 

7. Τμήμα Αξονικής Τομογραφίας 

8. Κυτταρολογικό Τμήμα 

9. Φαρμακευτικό Τμήμα 
Μονάδα 

Πρόληψης Μεσογειακής Αναιμίας 
δδ) Τομέας Ψυχικής Υγείας 
Τ μήματα 

Ψυχιατρικό Τμήμα 
Μονάδες 

Μονάδα Ψυχικής Υγείας (Νοσοκομείο Ημέρας) 

Β. ΔΙΑΤΟΜΕΑΚΑ ΤΜΗΜΑΤΑ 

Βραχείας Νοσηλείας 

Επειγόντων Περιστατικών 

Γ. ΛΟΙΠΑ ΤΜΗΜΑΤΑ 

1. Τμήμα Παραϊατρικού Προσωπικού 

2. Τμήμα Κοινωνικής Εργασίας 

3. Τμήμα Διαιτολογίας - Διατροφής 

2. Οι κενές κλίνες των Τμημάτων και Μονάδων του 
αυτού Τομέα χρησιμοποιούνται για την εξυπηρέτηση 
ασθενών και άλλων Τμημάτων και Μονάδων του αυτού 
Τομέα και σε εξαιρετικές περιπτώσεις Τμημάτων και 
Μονάδων άλλου Τομέα, μετά από εισηγήσεις του Διευ¬ 
θυντή της Ιατρικής Υπηρεσίας και την τελική απόφαση 
του Διοικητή. 

3. Στους Τομείς, λειτουργούν τακτικά Εξωτερικά Ια¬ 
τρεία αντίστοιχων ειδικοτήτων με τις ειδικότητες των 
γιατρών που υπηρετούν. Ο αριθμός των εξωτερικών 
ιατρείων για κάθε ειδικότητα καθορίζεται με αποφά¬ 
σεις του Διοικητή, ύστερα από εισήγηση του Διευθυντή 
Ιατρικής Υπηρεσίας. 

Αρθρο 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε τέσσερις (4) τομείς οι οποίοι λειτουρ¬ 
γούν σε επίπεδο Υποδιευθύνσεων. 

Κάθε Νοσηλευτικός Τομέας διαρθρώνεται σε Νοση¬ 
λευτικά Τμήματα που ακολουθούν τη διάρθρωση της 
Ιατρικής Υπηρεσίας, σύμφωνα με τις διατάξεις του άρ¬ 
θρου 8 του ν. 2889/2001 ως ακολούθως: 

1ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε οκτώ 
(8) τμήματα, που καλύπτουν τα Τμήματα και τις Μονάδες 
του Παθολογικού Τομέα της Ιατρικής Υπηρεσίας. 

2ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε έξι (6) 
τμήματα, που καλύπτουν τα Τμήματα και τις Μονάδες 
του Χειρουργικού Τομέα και τα Χειρουργεία. 

3ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε τέσ¬ 
σερα (4) τμήματα που καλύπτουν τον Εργαστηριακό 
Τ ομέα. 

4ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε τέσ¬ 
σερα (4) τμήματα που καλύπτουν τον Τομέα Ψυχικής 
Υγείας, τα Εξωτερικά Τακτικά Ιατρεία και τα Διατομε- 
ακά Τμήματα της Ιατρικής Υπηρεσίας. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του ν. 
2071/1992 (ΦΕΚ 123 Α') η οποία αποτελείται από: 

Α. Τον Προϊστάμενο/η της Νοσηλευτικής Υπηρεσίας, 
ως Πρόεδρο. 

Β.Ένα (1) Προϊστάμενο Τμήματος από κάθε νοσηλευ¬ 
τικό τομέα. 

Γ.Ένα (1) νοσηλευτή τμήματος από κάθε νοσηλευτικό 
τομέα. 

Αρθρο 8 

ΔΙΑΡΘΡΩΣΗ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΥΠΗΡΕΣΙΑΣ 

1. Η Διοικητική - Οικονομική Υπηρεσία αποτελεί Δι¬ 
εύθυνση και διαρθρώνεται σε δύο (2) Υποδιευθύνσεις 
ως ακολούθως: 

α. Υποδιεύθυνση Διοικητικού 

β. Υποδιεύθυνση Οικονομικού 

2. Κάθε Υποδιεύθυνση διαρθρώνεται σε Τμήματα και 
Αυτοτελή Γ ραφεία ως ακολούθως: 

α) Υποδιεύθυνση Διοικητικού 


1. Τμήμα Διοίκησης Ανθρώπινου Δυναμικού (Προσω¬ 
πικού) 

2. Τμήμα Γραμματείας 

3. Τμήμα Γραμματείας Εξωτερικών Ιατρείων 

4. Τμήμα Κίνησης Ασθενών 

β) Υποδιεύθυνση Οικονομικού 

1. Τμήμα Οικονομικού 

2. Τμήμα Προμηθειών 
ΑΥΤΟΤΕΛΗ ΓΡΑΦΕΙΑ 

1. Επιστασίας 

2. Ιματισμού 

Αρθρο 9 

ΔΙΑΡΘΡΩΣΗ ΤΕΧΝΙΚΗΣ - 
ΞΕΝΟΔΟΧΕΙΑΚΗΣ ΥΠΗΡΕΣΙΑΣ 

Η Τεχνική-Ξενοδοχειακή Υπηρεσία αποτελεί Διεύθυν¬ 
ση και διαρθρώνεται σε τμήματα όπως παρακάτω: 

1. Τμήμα Τεχνικού 

2. Τμήμα Βιοιατρικής Τεχνολογίας 

Άρθρο 10 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 

Οι αρμοδιότητες της Ιατρικής Υπηρεσίας του Νοσο¬ 
κομείου ορίζονται ως ακολούθως: 
α. Η προώθηση και προαγωγή της υγείας, 
β. Η εκπαίδευση του προσωπικού που στελεχώνει την 
υπηρεσία. 

γ. Η παροχή υπηρεσιών υγείας, 
δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχομένων ιατρικών υπηρεσιών από τη 
Διεύθυνση, τους τομείς και τα τμήματα, 
στ. Η οργάνωση και προώθηση της έρευνας 
ζ. Η συνεργασία με τις άλλες υπηρεσίες του νοσο¬ 
κομείου για την συνεχή βελτίωση των παρεχομένων 
υπηρεσιών υγείας 

η. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η 
επιστημονική εποπτεία της λειτουργίας των Εξωτερικών 
Ιατρείων, του Τμήματος Επειγόντων Περιστατικών και 
των Χειρουργείων. 

θ. Η συνεργασία με τις άλλες υπηρεσίες του νοσοκο¬ 
μείου για τη συνεχή βελτίωση των παρεχόμενων υπη¬ 
ρεσιών υγείας. 

2. Αρμοδιότητες του Φαρμακευτικού Τμήματος: 

Ο προγραμματισμός προμηθειών, η φύλαξη, η ταξι¬ 
νόμηση, η παρασκευή ιδιοσκευασμάτων, ο έλεγχος, η 
χορήγηση, η διανομή, η διακίνηση και διαχείριση του 
φαρμακευτικού και λοιπού υλικού αρμοδιότητας του 
Ε.Ο.Φ. Η ευθύνη του επιστημονικού ελέγχου του συ¬ 
νταγολογίου, η εκτέλεση οποιοσδήποτε συνταγής που 
θα ζητήσει το ιατρικό τμήμα, καθώς και ο έλεγχος των 
προς εκτέλεση συνταγών. Οι αρμοδιότητες του νοσο¬ 
κομειακού φαρμακείου καθορίζονται λεπτομερώς στο 
άρθρο 4 του π.δ. 108/1993 (Α' 50). 

3. Αρμοδιότητες του Τμήματος Κοινωνικής Εργασίας: 
Η ευθύνη και η συμπαράσταση των νοσηλευομέ- 

νων του νοσοκομείου σε κάθε κοινωνικό πρόβλημα. Η 
αναζήτηση και διερεύνηση των αιτίων που προκαλούν 
τα προβλήματα αυτά κατά περίπτωση και γενικά η 
φροντίδα και η ψυχολογική υποστήριξη για την αντί- 

μετώπιση των κοινωνικών προβλημάτων των ασθενών 
στο πλαίσιο της γενικότερης κοινωνικής πολιτικής της 
πολιτείας. 

4. Αρμοδιότητες του Τμήματος Παραϊατρικού Προ¬ 
σωπικού: 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Ραδιολόγων - Ακτινο¬ 
λόγων, Χειριστών Ιατρικών Συσκευών, καθώς και άλλων 
επιστημόνων συναφών κλάδων υγείας σε ότι αφορά 
την οργάνωση, τον προγραμματισμό και την εκτέλεση 
Ιατρικών και Νοσηλευτικών πράξεων. 

5. Αρμοδιότητες του Τμήματος Διαιτολογίας - Δια¬ 
τροφής:^ 

Φροντίζει για την σύνταξη και τον έλεγχο των καθη¬ 
μερινών διατροφικών αναγκών των εσωτερικών ασθε¬ 
νών, καθώς και για την πληροφόρηση των ασθενών των 
εξωτερικών ιατρείων που έχουν ανάγκη από διαιτητική 
αγωγή. 

Στη μονάδα αυτή εντάσσονται επίσης οι επιστημο¬ 
νικές, οργανωτικές, εκπαιδευτικές και διοικητικές δρα¬ 
στηριότητες όλων όσων απασχολούνται με τα τρόφιμα 
από την προμήθεια μέχρι την κατανάλωσή τους. 

Αρθρο 11 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθε¬ 
νείς, σύμφωνα με τους κανόνες και τα διδάγματα της 
Νοσηλευτικής Επιστήμης στο πλαίσιο των οδηγιών των 
υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκομεί¬ 
ου όπως καθορίζονται από διατάξεις νόμων, π.δ., τον 
εσωτερικό κανονισμό λειτουργίας του νοσοκομείου και 
τις αποφάσεις του Διοικητικού Συμβουλίου και του Διοι- 
κητού αυτού. 

ε. Η συνεργασία με τις άλλες υπηρεσίες του νοσο¬ 
κομείου. 

Άρθρο 12 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ ΟΙΚΟΝΟΜΙΚΗΣ 
ΥΠΗΡΕΣΙΑΣ 

Οι αρμοδιότητες της Διοικητικής - Οικονομικής Υπη¬ 
ρεσίας κατά Τμήμα και Αυτοτελές Γραφείο ορίζονται 
ως ακολούθως: 

1. Τμήμα Διοίκησης Ανθρώπινου Δυναμικού 
α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπηρε¬ 
σιακή κατάσταση του προσωπικού του Νοσοκομείου. 

γ. Είναι υπεύθυνο για την τήρηση αρχείου των εργα¬ 
ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση του αρχείου για τις 
βάρδιες, πόσης φύσεως άδειες, εφημερίες, υπερωρίες 
όλου του προσωπικού και την έγκρισή τους σε συνερ¬ 
γασία με τις αντίστοιχες Διευθύνσεις. 


ε. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτησή τους. 

στ. Καταρτίζει και παρακολουθεί προγράμματα, εκ¬ 
παίδευσης, επιμόρφωσης και έρευνας προσωπικού σε 
συνεργασία με το αρμόδιο τμήμα. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του νοσοκομείου. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την 
τήρηση του γενικού πρωτοκόλλου και την διακίνηση 
της αλληλογραφίας (και της ηλεκτρονικής). 

δ. Είναι αρμόδιο για τη βεβαίωση του γνήσιου της υπο¬ 
γραφής και την και την επικύρωση των αντιγράφων. 

3. Τμήμα Οικονομικού 
Είναι υπεύθυνο: 

α. Για όλες τις λογιστικές δραστηριότητες, την τήρη¬ 
ση της φορολογικής νομοθεσίας, την παρακολούθηση 
παγίων και αποσβέσεων, 
β. Γ ια την είσπραξη των ληξιπρόθεσμων χρεών, 
γ. Γ ια την διατήρηση των αποδεικτικών στοιχείων της 
πιστωτικής πολιτικής. 

δ. Γ ια τη διαχείριση των χρημάτων του νοσοκομεί¬ 
ου. 

ε. Γ ια την έκδοση περιοδικών αναφορών της ταμιακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Γ ια τον προγραμματισμό των πληρωμών του νο¬ 
σοκομείου, για τις συναλλαγές με τις τράπεζες, ασφα¬ 
λιστικούς οργανισμούς και προμηθευτές. 

ζ. Γ ια τις πληρωμές και τις εισπράξεις. Εκδίδει τις 
επιταγές. 

η. Για την προετοιμασία της μισθοδοσίας του προ¬ 
σωπικού, την έκδοση και τον έλεγχο των καταστάσεων 
μισθοδοσίας. 

θ. Γ ια τη σύνταξη του οικονομικού σχεδιασμού - προ¬ 
ϋπολογισμού, τον έλεγχο παρακολούθησής του, καθώς 
και τον απολογισμό κατά μήνα και έτος. 

ι. Γ ια την κοστολόγηση ανά ιατρική πράξη και τη σύ¬ 
νταξη και παρακολούθηση των τμηματικών προϋπο¬ 
λογισμών. 

κ. Γ ια τον έλεγχο των αναλώσεων και των αποθεμά¬ 
των των αναλωσίμων υλικών και των φαρμάκων. 

ια. Για την έκδοση μηνιαίων αναφορών για τα οικονο¬ 
μικά στοιχεία του νοσοκομείου. 

ιβ. Γ ια τη σύνταξη εκθέσεων με το λειτουργικό απο¬ 
λογισμό του νοσοκομείου. 

ιγ. Γ ια την εκπόνηση των μελετών επενδύσεων (οικο¬ 
νομικό μέρος). 

4. Τμήμα Προμηθειών 
Έχει την ευθύνη: 

α. Της διενέργειας όλων των προμηθειών αναλώσιμου 
και μη υλικού. 

β. Της τήρησης του μητρώου προμηθευτών, 
γ. Της σύνταξης του ενιαίου Προγράμματος Προμη¬ 
θειών. 

δ. Της διεκπεραίωσης των διαγωνισμών και κατάρτι¬ 
σης των συμβάσεων. 

ε. Της οργάνωσης και λειτουργίας των αποθηκών του 
Νοσοκομείου, γενικού, υγειονομικού, τεχνικού και άλλου 
υλικού. 

στ. Διεξάγει περιοδικές και ετήσιες απογραφές και 
ζ. παραλαμβάνει και χρεώνει κάθε αναλώσιμο και μη 
υλικό. 

5. Τμήμα Κίνησης Ασθενών 

α. Φροντίζει για την έκδοση εισιτηρίων, την εισαγωγή 
των ασθενών, την έκδοση εξιτηρίων και την τήρηση 
καταλόγου αναμονής εισαγωγής. 

β. Τηρεί αρχείο κενών κλινών και ενημερώνει τους 
ασθενείς για την εισαγωγή τους σύμφωνα με τη σειρά 
στον κατάλογο αναμονής. 

γ. Φροντίζει για τη λογιστική παρακολούθηση του 
λογαριασμού των νοσηλευομένων, τη χρέωση δαπα¬ 
νών νοσηλείας και την έκδοση των δελτίων παροχής 
υπηρεσιών και λοιπών παραστατικών στοιχείων. Με¬ 
ριμνά για την τήρηση και ενημέρωση των ιατρικών 
φακέλων. 

6. Τμήμα Γραμματείας Εξωτερικών Ιατρείων 

α. Είναι υπεύθυνο για την γραμματειακή υποστήριξη 
των τακτικών εξωτερικών ιατρείων, των απογευματινών 
εξωτερικών ιατρείων. 

β. Φροντίζει για την υποδοχή και την εξυπηρέτηση 
σ’ αυτά των πολιτών. Τηρεί τα αρχεία και τα βιβλία 
κίνησης των εξωτερικών ιατρείων και καταγράφει την 
επίσκεψη των ασθενών. 

γ. Ρυθμίζει την σειρά προσέλευσης των πολιτών και 
προγραμματίζει την επανεξέτασή τους με προσυνεν- 
νόηση. 

δ. Χορηγεί πιστοποιητικά στους ενδιαφερομένους 
μετά από υποβολή σχετικής αίτησής τους. 

ε. Φροντίζει για την είσπραξη των ανάλογων εσό¬ 
δων. 

στ. Έχει την ευθύνη της φύλαξης και αρχειοθέτησης 
των ιατρικών φακέλων όλων των ασθενών. 

ζ. Βεβαιώνει το γνήσιο της υπογραφής και την επικύ¬ 
ρωση αντιγράφων. 

7. Αυτοτελές Γ ραφείο Επιστασίας 

α. Μεριμνά για τον καθαρισμό, ευπρεπισμό και την 
καλή εμφάνιση του νοσοκομείου. 

β.Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Νο¬ 
σοκομείου. 

γ.Έχει την ευθύνη του τηλεφωνικού κέντρου, 
δ. Έχει την ευθύνη ασφάλειας του προσωπικού, των 
επισκεπτών και νοσηλευομένων στο νοσοκομείο, καθώς 
και της φύλαξης των κτιρίων, και του πάσης φύσεως 
εξοπλισμού του νοσοκομείου. 

8. Αυτοτελές Γ ραφείο Ιματισμού 

α. Μεριμνά για την εξασφάλιση και τη συντήρηση 
του αναγκαίου ιματισμού για τις ανάγκες του νοσο¬ 
κομείου. 

β. Ευθύνεται για τη διαχείριση, τον καθαρισμό, την εν 
γένει συντήρηση και ανανέωση του ιματισμού, στολών 
προσωπικού, κλινοσκεπασμάτων, καθώς και για τη φύ¬ 
λαξη, επιδιόρθωση και διανομή τους. 

Άρθρο 13 

ΑΡΜΟΔΙΟΤΗΤΕΣ ΤΕΧΝΙΚΗΣ - 
ΞΕΝΟΔΟΧΕΙΑΚΗΣ ΥΠΗΡΕΣΙΑΣ 

Οι αρμοδιότητες της Τεχνικής - Ξενοδοχειακής Υπη¬ 
ρεσίας κατά Τμήμα ορίζονται ως ακολούθως: 


1. Τμήμα τεχνικό. 

α. Επιμελείται τη συντήρηση και τις επισκευές όλων 
των οικοδομικών στοιχείων των κτιρίων του νοσοκομεί¬ 
ου και τον κάθε μορφής ξενοδοχειακού τύπου εξοπλισμό 
του νοσοκομείου, καταβάλλοντας ιδιαίτερη φροντίδα 
για την εξασφάλιση όλων των απαραίτητων διευκολύν¬ 
σεων της προσβασιμότητας των ΑΜΕΑ. 

β.Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε σε 
χώρους στάθμευσης φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει 
τον απαιτούμενο αριθμό ύστερα από έγκριση των αρ¬ 
μοδίων οργάνων. 

δ. Καταρτίζει μελέτες για την εκτέλεση έργων, επι¬ 
βλέπει την εκτέλεσή τους, σύμφωνα με τις εκάστοτε 
ισχύουσες διατάξεις, και έχει την ευθύνη για την πα¬ 
ραλαβή τους. 

ε. Συντάσσει και ενημερώνει κατ’ έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του νοσοκομείου. Τα στοιχεία αυτά 
υποβάλει στην Υποδιεύθυνση Οικονομικού, για να λη- 
φθούν υπόψη για την κατάρτιση του προϋπολογισμού 
και του σχεδίου ανάπτυξης του νοσοκομείου. 

στ.Έχει την ευθύνη της εκτέλεσης έργων ανάπτυξης, 
συντήρησης και διαρκούς βελτίωσης των μηχανολο¬ 
γικών, ηλεκτρικών και ψυκτικών εγκαταστάσεων του 
Νοσοκομείου και την προμήθεια του απαραίτητου εξο¬ 
πλισμού και υλικών. 

ζ.Έχει την ευθύνη για την ομαλή λειτουργία των ηλε¬ 
κτρολογιών εγκαταστάσεων, παροχής αερίων, των 
εγκαταστάσεων παροχής νάρκωσης στα χειρουργεία 
και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε¬ 
φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεοπτι¬ 
κού σήματος, των εγκαταστάσεων ενδοεπικοινωνίας και 
κλήσης του προσωπικού, των εγκαταστάσεων τηλεχει¬ 
ρισμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του νοσοκομείου. 

ι. Επιμελείται και συντηρεί τις εγκαταστάσεις γειώ¬ 
σεων και αλεξικέραυνου. Φροντίζει για την αποτελε¬ 
σματική λειτουργία των συστημάτων πυρανίχνευσης 
και πυρασφάλειας. 

κ. Παρακολουθεί και ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

ια. Έχει την ευθύνη συντήρησης των οχημάτων του 
νοσοκομείου. 

ιβ. Είναι υπεύθυνο για την εφαρμογή της ενεργειακής 
πολιτικής που ακολουθεί το νοσοκομείο. Παρακολουθεί 
τις καταναλώσεις ενέργειας και καυσίμων και συντάσσει 
μελέτες βελτιστοποίησης της απόδοσης των ενεργεια¬ 
κών συστημάτων του νοσοκομείου. 

2. Τμήμα Βιοιατρικής Τεχνολογίας 

α.Έχει την ευθύνη για την ορθολογική χρήση και την 
ομαλή λειτουργία της τεχνικής υποστήριξης του ιατρι¬ 
κού εξοπλισμού του νοσοκομείου και των αναλωσίμων 
γί αυτά υλικών. 

β.Έχει την ευθύνη για τη διασφάλιση της ποιότητας 
των υπηρεσιών με βάση διεθνή πρότυπα και κανόνες 
ασφάλειας. 

γ.Έχει την ευθύνη για τη διασφάλιση της ασφαλούς 
και αποδοτικής λειτουργίας των μηχανημάτων και την 
εφαρμογή των διεθνών κανόνων ασφάλειας και προ¬ 
στασίας των ασθενών και του προσωπικού συμπεριλαμ- 
βανομένης και της ακτινοθεραπείας. 

δ. Έχει την ευθύνη για τη διενέργεια προληπτικής 
και επισκευαστικής συντήρησης μηχανημάτων ιατρικού 
εξοπλισμού, τη σύνταξη και την επίβλεψη τήρησης των 
συμβολαίων συντήρησης. 

ε/Εχει την ευθύνη για την παρακολούθηση των τε¬ 
χνολογικών εξελίξεων στην βιοϊατρική τεχνολογία και 
τη μελέτη ένταξη τους στο νοσοκομείο. 

στ.Έχει την ευθύνη για την εισήγηση προμήθειας νέου 
εξοπλισμού καθώς και την ανανέωση του υπάρχοντος. 

ζ/Εχει την ευθύνη για τη διαχείριση και διερεύνηση 
δυσμενών περιστατικών που σχετίζονται με τον ιατρο- 
τεχνολογικό εξοπλισμό. 

η.Έχει την ευθύνη για την ενημέρωση και εκπαίδευση 
του προσωπικού του Νοσοκομείου στην ασφαλή και απο¬ 
δοτική λειτουργία του ιατροτεχνολογικού εξοπλισμού 
και την επιμόρφωση του προσωπικού του Τμήματος σε 
θέματα συντήρησης των ιατρικών μηχανημάτων. 

Θ.Έχει την ευθύνη για την καταγραφή, αρχειοθέτηση 
και παρακολούθηση του εξοπλισμού και την τεχνολογική 
υποστήριξη των αναλογών ερευνητικών προγραμμάτων. 

Άρθρο 14 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ 
ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

Οι αρμοδιότητες του Τμήματος είναι: 

1. Ο χειρισμός όλων των θεμάτων οργάνωσης των 
Υπηρεσιών του Νοσοκομείου. 

2. Η μελέτη, υπόδειξη και παρακολούθηση εφαρμο¬ 
γής μέτρων για την απλούστευση γραφειοκρατικών 
τύπων και διαδικασιών και την κατάργηση περιττών 
διατυπώσεων, σε συνεργασία με τις κατ' αντικείμενο 
Υπηρεσίες του Νοσοκομείου, καθώς και η εφαρμογή 
συστήματος διοίκησης με στόχους και μέτρηση της 
αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματι¬ 
κής και λειτουργικής πλευράς. 

5. Η εκπαίδευση του προσωπικού του νοσοκομείου σε 
θέματα συστημάτων πληροφορικής και η αποτελεσμα¬ 
τική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησής τους 
από το Νοσοκομείο. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, την βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού, 

9. Η εγκατάσταση και συντήρηση τοπικού ή ευρύτερου 
δικτύου υπολογιστών, 

10. Η διαχείριση της πρόσβασης των χρηστών στο 
δίκτυο, 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα, 

12. Η προστασία του δικτύου και η αριστοποίηση των 
πόρων του δικτύου, (δίσκων, κ.λπ.), 

13. Η διαχείριση της απόδοσης του δικτύου και τη 
σχεδίαση της επέκτασης του δικτύου. 


14. Η κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 5ΛΛ/, 
3Υ3ΤΕΜ 5/\Λ/ κ.λπ.). 

15. Η ανάπτυξη περιορισμένης έκτασης εφαρμογές 
για: 

α. την επέκταση της λειτουργικότητας του δικτύου 
και των υποσυστημάτων της ιατρικής και διοικητικής 
υπηρεσίας, 

β. την προσαρμογή ειδικών πακέτων λογισμικού, για 
περιορισμένης έκτασης εφαρμογές, 

γ. την παρακολούθηση των δεικτών ιατρο-νοσηλευ- 
τικής και διοικητικο-οικονομικής λειτουργίας του νο¬ 
σοκομείου, 

δ. την πρόσβαση στο διαδίκτυο. 

16. Η κατάρτιση του Στρατηγικού Πλάνου Πληροφορι¬ 
κής, με βάση τους γενικότερους στρατηγικούς στόχους 
του Νοσοκομείου, αλλά και τις ειδικότερες λειτουργικές 
ανάγκες του. 

17. Η παρακολούθηση της υλοποίησης του Στρατηγι¬ 
κού Πλάνου και η ενημέρωση για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Η υποβολή και αποδοχή προτάσεων προς και από τα 
αρμόδια τμήματα για την εκπόνηση των μελετών και την 
παρακολούθηση των διαδικασιών που σχετίζονται με την 
εγκατάσταση των νέων συστημάτων πληροφορικής. 

19. Η λήψη και γενικά η συλλογή πληροφοριών από 
τα διάφορα υποσυστήματα του νοσοκομείου για την 
διοίκηση και την ιατρική υπηρεσία. 

Αρθρο 15 

ΑΡΜΟΔΙΟΤΗΤΕΣ ΕΙΔΙΚΟΥ 
ΓΡΑΦΕΙΟΥ ΥΠΟΔΟΧΗΣ ΑΣΘΕΝΩΝ 

Το Ειδικό Γραφείο Υποδοχής Ασθενών οργανώνεται 
και λειτουργεί σύμφωνα με τις διατάξεις του άρθρου 
6 παρ. 4 του ν. 2889/2001 και τις σχετικές εγκυκλίους 
ή αποφάσεις του Υπουργείου Υγείας και Κοινωνικής 
Αλληλεγγύης για την υποδοχή, καθοδήγηση, υποβοή¬ 
θηση και πληροφόρηση των προσερχομένων ασθενών 
και των συνοδών τους για τους κανόνες λειτουργίας 
του Νοσοκομείου. 

Αρθρο 16 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Γενικού Νοσοκομείου Τρι¬ 
κάλων διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

- Μία (1) οργανική θέση της κατηγορίας Ειδικών Θέ¬ 
σεων (Ε.Θ.) του άρθρου 79 του ν. 2683/1999, όπως έχει 
τροποποιηθεί και ισχύει με βαθμό Ιο, η οποία καταλαμ¬ 
βάνεται από το Διοικητή του Νοσοκομείου. 

- Μία (1) θέση ειδικού Επιστημονικού προσωπικού με 
σχέση εργασίας ιδιωτικού δικαίου ορισμένου χρόνου, 
διάρκειας ενός έτους, της παρ. 10 του άρθρου 7 του 
ν. 3329/2005. 

2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία στελεχώνεται: 

Α) Από γιατρούς του κλάδου γιατρών ΕΣΥΚΑ, που συ- 
νιστώνται σύμφωνα με τις διατάξεις του άρθρου 25 του 
ν. 1397/1983, στον κλάδο γιατρών ΕΣΥΚΑ του Υπουργείου 
Υγείας και Κοινωνικής Αλληλεγγύης και κατανέμονται 
στο νοσοκομείο αυτό, όπως παρακάτω: 

ΕΙΔΙΚΟΤΗΤΑ 

ΒΑΘΜΟΣ 

ΣΥΝΟΛΟ 


Δ\ΝΤΗΣ 

ΕΠΑ 

ΕΠΒ 


ΠΑΘΟΛΟΓΙΑΣ 

2 

4 

5 

11 

ΚΑΡΔΙΟΛΟΓΙΑΣ 

1 

2 

4 

7 

ΠΑΙΔΙΑΤΡΙΚΗΣ 

1 

1 

3 

5 

ΠΑΙΔΙΑΤΡΙΚΗΣ (ΠΡΟΣΩΠΟΠΑΓΗΣ) 

1 

- 

- 

1 

ΝΕΥΡΟΛΟΓΙΑΣ 

1 

1 

1 

3 

ΔΕΡΜΑΤΟΛΟΓΙΑΣ - 
ΑΦΡΟΔΙΣΙΟΛΟΓΙΑΣ 

1 

- 

1 

2 

ΠΝΕΥΜΟΝΟΛΟΓΙΑΣ - 

1 

1 

1 

Ο 

ΦΥΜΑΤΙΟΛΟΓΙΑΣ 

Ο 

ΝΕΦΡΟΛΟΓΙΑΣ 

1 

1 

2 

4 

ΧΕΙΡΟΥΡΓΙΚΗΣ 

2 

3 

5 

10 

ΟΡΘΟΠΕΔΙΚΗΣ 

2 

1 

2 

5 

ΟΥΡΟΛΟΓΙΑΣ 

1 

1 

2 

4 

ΟΦΘΑΛΜΟΛΟΓΙΑΣ 

1 

1 

2 

4 

ΩΡΑ 

1 

1 

2 

4 

ΜΑΙΕΥΤΙΚΗΣ-ΓΥΝΑΙΚΟΛΟΓΙΑΣ 

1 

2 

2 

5 

ΑΝΑΙΣΘΗΣΙΟΛΟΓΙΑΣ 

1 

4 

4 

9 

ΙΑΤΡΙΚΗΣ ΒΙΟΠΑΘΟΛΟΓΙΑΣ 

1 

1 

2 

4 

ΠΑΘΟΛΟΓΙΚΗΣ ΑΝΑΤΟΜΙΚΗΣ 

1 

- 

1 

2 

ΑΚΤΙΝΟΔΙΑΓΝΩΣΤΙΚΗΣ 

2 

2 

4 

8 

ΟΔΟΝΤΙΑΤΡΙΚΗΣ 

1 

1 

1 

3 

ΟΔΟΝΤΙΑΤΡΙΚΗΣ 

(ΠΡΟΣΩΠΟΠΑΓΗΣ) 

- 

1 

- 

1 

ΙΑΤΡΙΚΗ ΤΗΣ ΕΡΓΑΣΙΑΣ 

- 

1 

- 

1 

Γ ΑΣΤΡΕΝΤΕΡΟΛΟΓΙΑΣ 

- 

1 

1 

2 

ΨΥΧΙΑΤΡΙΚΗΣ 

1 

1 

2 

4 

ΙΑΤΡΙΚΗΣ ΒΙΟΠΑΘΟΛΟΓΙΑΣ Ή 
ΑΙΜΑΤΟΛΟΓΙΑΣ 

1 

- 

1 

2 

ΕΙΔΙΚΟΤΗΤΑ 

ΒΑΘΜΟΣ 

ΣΥΝΟΛΟ 

ΑΙΜΑΤΟΛΟΓΙΑΣ Ή ΠΑΙΔΙΑΤΡΙΚΗΣ 

Ή ΠΑΘΟΛΟΓΙΑΣ 

1 1 

2 

ΑΙΜΑΤΟΛΟΓΙΑΣ Ή ΙΑΤΡ. 
ΒΙΟΠΑΘΟΛΟΓΙΑΣ Ή ΠΑΘΟΛΟΓΙΑΣ 

1 1 1 

3 

ΠΑΘΟΛΟΓΙΚΗΣ ΑΝΑΤΟΜΙΚΗΣ 

1 1 1 

3 

ΠΑΘΟΛΟΓΙΑΣ ΜΕ ΕΞΕΙΔΙΚΕΥΣΗ 
ΣΤΗ ΛΟΙΜΩΞΙΟΛΟΓΙΑ 

1 

1 

ΠΑΘΟΛΟΓΙΚΗΣ ΟΓΚΟΛΟΓΙΑΣ 

1 1 1 

3 

ΚΥΤΤΑΡΟΛΟΓΙΑΣ 

1 - 1 

2 

ΕΝΔΟΚΡΙΝΟΛΟΓΙΑΣ 

1 

1 

ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ 

Ή ΠΝΕΥΜΟΝΟΛΟΓΙ ΑΣ Ή 

ΑΝΑΙΣΘΗΣΙΟΛΟΓΙΑΣΉ 

ΧΕΙΡΟΥΡΓΙΚΗΣ 

1 2 2 

5 

ΦΥΣΙΚΗΣ ΙΑΤΡΙΚΗΣ ΚΑΙ 
ΑΠΟΚΑΤΑΣΤΑΣΗΣ 

1 

1 

ΑΛΛΕΡΓΙΟΛΟΓΙΑΣ 

1 

1 

ΡΕΥΜΑΤΟΛΟΓΙΑΣ 

1 

1 

ΧΕΙΡΟΥΡΓΙΚΗΣ Ή 
ΑΝΑΙΣΘΗΣΙΟΛΟΓΙΑΣΉ 
ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ 

Ή ΠΝΕΥΜΟΝΟΛΟΓΙΑΣ 
(με αποδεδειγμένη εμπειρία και 
γνώση στην επείγουσα ιατρική ή 
εξειδίκευση στη ΜΕΘ) 

1 

1 

ΑΝΑΙΣΘΗΣΙΟΛΟΓΙΑΣΉ 
ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ 

Ή ΧΕΙΡΟΥΡΓΙΚΗΣ Ή 
ΠΝΕΥΜΟΝΟΛΟΓΙΑΣ Ή 
ΟΡΘΟΠΕΔΙΚΗΣ 

(με αποδεδειγμένη εμπειρία και 
γνώση στην επείγουσα ιατρική ή 
εξειδίκευση στη ΜΕΘ) 

1 1 

2 

ΣΥΝΟΛΟ 

31 38 61 

130 


Για την κατάληψη των βαθμιδών Δ/ντή και Επιμελητή 
Α', στη ΜΕΘ εκτός της κατοχής του τίτλου μιας (1) εκ 
των ανωτέρω ειδικοτήτων (ΠΑΘΟΛΟΓΙΑΣ Ή ΚΑΡΔΙΟ- 
ΛΟΓΙΑΣΉ ΑΝΑΙΣΘΗΣΙΟΛΟΓΙΑΣΉ ΠΝΕΥΜΟΝΟΛΟΓΙΑΣ'Η 
ΧΕΙΡΟΥΡΓΙΚΗΣ), απαιτείται και η συνδρομή των προϋ¬ 
ποθέσεων του άρθρου 84 του ν. 2071/1992. 



* Ο 2 Ο 1 735281 1060012* 


Β) Από ειδικευόμενους γιατρούς που τοποθετούνται 
σε θέσεις ειδικευομένων γιατρών που έχουν συσταθεί 
με οποιονδήποτε τρόπο μέχρι την δημοσίευση της από¬ 
φασης αυτής ή συνιστώνται σύμφωνα με τις διατάξεις 
που ισχύουν κάθε φορά. 

Γ) Από άλλους επιστήμονες και λοιπό προσωπικό που 
προσφέρουν συναφείς υπηρεσίες με το έργο της ιατρι- 

κής Υπηρεσίας των παρακάτω κατηγοριών και κλάδων, 
σε καθένα από τους οποίους οι αντίστοιχες θέσεις ορί¬ 
ζονται ως εξής: 

I. ΚΑΤΗΓΟΡΙΑ ΠΕ 
Κλάδος Π.Ε. Φαρμακευτικής 
Τέσσερις (4) θέσεις 

Κλάδος ΠΕ Χημείας - Βιοχημείας - Βιολογίας 

Τέσσερις (4) θέσεις 

Κλάδος ΠΕ Διαιτολογίας 

Δύο (2) θέσεις 

Κλάδος ΠΕ Ψυχολογίας 

Δύο (2) θέσεις 

Κλάδος ΠΕ Ακτινοφυσικής 

Μία (1) θέση 

II. ΚΑΤΗΓΟΡΙΑ ΤΕ 

Κλάδος ΤΕ Κοινωνικής Εργασίας 
Πέντε (5) θέσεις 

Κλάδος ΤΕ Ιατρικών Εργαστηρίων 
Είκοσι (20) θέσεις 

Κλάδος ΤΕ Ραδιολογίας και Ακτινολογίας 
Δέκα επτά (17) θέσεις 
Κλάδος ΤΕ Φυσικοθεραπείας 
Έξι (6) θέσεις 

Κλάδος ΤΕ Τεχνολογίας Τροφίμων 
Δύο (2) θέσεις 

Κλάδος ΤΕ Δημόσιας Υγιεινής 
Δύο (2) θέσεις 
Κλάδος ΤΕ Εργοθεραπείας 
Μία (1) θέση 

Κλάδος ΤΕ Λογοθεραπείας 
Μία (1) θέσεις 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Ιατρικών και Βιολογικών Εργα¬ 
στηρίων 

Δέκα πέντε (15) θέσεις 

Κλάδος ΔΕ Χειριστών Ιατρικών συσκευών 

Δέκα πέντε (15) θέσεις 

Κλάδος ΔΕ Χειριστών Ιατρικών συσκευών (Προσω¬ 
ρινός) 

Τέσσερις (4) θέσεις 

Οι θέσεις του κλάδου αυτού καταργούνται μετά την 
με οποιοδήποτε τρόπο αποχώρηση των υπαλλήλων που 
τις κατέχουν. 

Κλάδος ΔΕ Βοηθών Φαρμακείου 
Έξι (6) θέσεις 

Κλάδος ΔΕ Χειριστών Ιατρικών Μηχανημάτων 
Δύο (2) θέσεις 
Κλάδος ΔΕ Μαγείρων 
Πέντε (5) θέσεις 

4. ΘΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Η Νοσηλευτική Υπηρεσία στελεχώνεται από προσω¬ 
πικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως 
εξής: 

I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Δέκα πέντε (15) θέσεις 

II. ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Εκατόν εξήντα (160) θέσεις 
Κλάδος ΤΕ Επισκεπτών -τριών 
Δέκα (10) θέσεις 

Κλάδος ΤΕ Μαιευτικής 
Είκοσι (20) θέσεις 


III. ΚΑΤΗΓΟΡΙΑ ΔΕ 
Κλάδος ΔΕ Νοσηλευτικής 
Εκατόν εβδομήντα (170) θέσεις 

Κλάδος ΔΕ Πρακτικών Νοσοκόμων (προσωρινός) 
Είκοσι εννέα (29) θέσεις. 

Οι θέσεις του κλάδου αυτού καταργούνται μετά την 
με οποιοδήποτε τρόπο αποχώρηση των υπαλλήλων που 
τις κατέχουν. 

Κλάδος ΔΕ Αδελφών Νοσοκόμων (προσωρινός) 

Τριάντα εννέα (39) θέσεις 

Οι θέσεις του κλάδου αυτού προήλθαν από μετατάξεις 
σύμφωνα με τις διατάξεις των ν. 1199/1981 (ΦΕΚ 237/Α/81) 
και ν. 1288/1982 (ΦΕΚ 120/Α/82) και καταργούνται με την 
καθ’ οποιονδήποτε τρόπο αποχώρηση των υπαλλήλων 
που τις κατέχουν. 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικό Υγειονομικό Προσωπικό 
Πενήντα επτά (57) θέσεις. 

Ο κλάδος αυτός περιλαμβάνει τις ειδικότητες: Νοσο¬ 
κόμων, Βοηθών Θαλάμου, Μεταφορέων Ασθενών, Νεκρο¬ 
τόμων- Σαβανωτών - Αποτεφρωτών. Η κατανομή των 
θέσεων στις παραπάνω ειδικότητες γίνεται κάθε φορά 
με την απόφαση προκήρυξης αυτών. 

5. ΣΤΕΛΕΧΩΣΗ ΤΗΣ ΔΙΟΙΚΗΤΙΚΗΣ -ΟΙΚΟΝΟΜΙΚΗΣ 
ΥΠΗΡΕΣΙΑΣ 

Η Διοικητική - Οικονομική Υπηρεσία στελεχώνεται από 
προσωπικό των παρακάτω κατηγοριών και κλάδων, σε 
καθένα από τους οποίους οι αντίστοιχες θέσεις ορί¬ 
ζονται ως εξής: 

I. ΚΑΤΗΓΟΡΙΑ ΠΕ 

Κλάδος ΠΕ Διοικητικός - Λογιστικός 

Δέκα (10) θέσεις 

Κλάδος ΠΕ Πληροφορικής 

Πέντε (5) θέσεις 

Κλάδος ΠΕ Στατιστικής 

Δύο (2) θέσεις 

II. ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας και Πρόνοιας 
(Διοίκησης Νοσοκομείων) 

Δέκα (10) θέσεις 

Κλάδος ΤΕ Λογιστικής 

Πέντε (5) θέσεις 

Κλάδος ΤΕ Βιβλιοθηκονομίας 

Μία (1) θέση 

Κλάδος ΤΕ Πληροφορικής 
Πέντε (5) θέσεις 

III. ΚΑΤΗΓΟΡΙΑ ΔΕ 
Κλάδος ΔΕ Προσωπικού Η/Υ 
Οκτώ (8) θέσεις 

Κλάδος ΔΕ Διοικητικού-Λογιστικού 
Σαράντα πέντε (45) θέσεις. 

Ο κλάδος αυτός περιλαμβάνει τις ειδικότητες: Διοι¬ 
κητικού - Λογιστικού, Αποθηκαρίων, Εισπρακτόρων και 
λοιπών συναφών ειδικοτήτων. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΔΕ Δακτυλογράφων 
Δύο (2) θέσεις 
Κλάδος ΔΕ τηλεφωνητών 
Οκτώ (8) θέσεις 
Κλάδος ΔΕ Κηπουρών 
Δύο (2) θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Τριάντα πέντε (35) θέσεις. 

Ο κλάδος αυτός περιλαμβάνει τις ειδικότητες: Καθα- 
ριστών-τριών, Πλυντών/τριών, Πρεσσαδόρων - Σιδερω- 
τών/τριών, Επιμέλειας κήπων. Η κατανομή των θέσεων 
στις παραπάνω ειδικότητες γίνεται κάθε φορά με την 
απόφαση προκήρυξης αυτών. 

Κλάδος ΥΕ Βοηθητικού Προσωπικού 
Δέκα τέσσερις (14) θέσεις 
Ο κλάδος αυτός περιλαμβάνει τις ειδικότητες: 
Κλητήρων, Θυρωρών, Βοηθών Αποθηκαρίων, Θυρωρών 
- Νυκτοφυλάκων, Οδηγών Ανελκυστήρων, Ταξινόμων 
Ιματισμού, Χειριστών Μηχανημάτων Αναπαραγωγής και 
Ταξινόμησης Εγγράφων και άλλες συναφείς ειδικότητες. 
Η κατανομή των θέσεων στις παραπάνω ειδικότητες γί¬ 
νεται κάθε φορά με την απόφαση προκήρυξης αυτών. 
Κλάδος ΥΕ Προσωπικού Εστίασης 
Τριάντα πέντε (35) θέσεις 
Ο κλάδος αυτός περιλαμβάνει τις ειδικότητες: 
Βοηθών Μαγείρων, Τραπεζοκόμων, λαντζέρηδων. Η κα¬ 
τανομή των θέσεων στις παραπάνω ειδικότητες γίνεται 
κάθε φορά με την απόφαση προκήρυξης αυτών. 
Κλάδος ΥΕ Εργατών 
Οκτώ (8) θέσεις 

Κλάδος ΥΕ Φυλάκων- Νυκτοφυλάκων 
Πέντε (5) θέσεις 

6. ΣΤΕΛΕΧΩΣΗ ΤΗΣ ΤΕΧΝΙΚΗΣ-ΞΕΝΟΔΟΧΕΙΑΚΗΣ ΥΠΗ¬ 
ΡΕΣΙΑΣ 

Η Τεχνική - Ξενοδοχειακή Υπηρεσία στελεχώνεται από 
προσωπικό των παρακάτω κατηγοριών και κλάδων, σε 
καθένα από τους οποίους οι αντίστοιχες θέσεις ορί¬ 
ζονται ως εξής: 

ΚΑΤΗΓΟΡΙΑ ΠΕ 
Κλάδος ΠΕ Μηχανικών 
Πέντε (5) θέσεις. 

Ο κλάδος αυτός περιλαμβάνει τις ειδικότητες: Μηχα¬ 
νολόγων - Ηλεκτρολόγων, Μηχανολόγων - Μηχανικών, 
Ηλεκτρονικών - Μηχανικών, Πολιτικών - Μηχανικών, Αρ¬ 
χιτεκτόνων. Η κατανομή των θέσεων στις παραπάνω 
ειδικότητες γίνεται κάθε φορά με την απόφαση προ¬ 
κήρυξης αυτών. 

ΚΑΤΗΓΟΡΙΑ ΤΕ 
Κλάδος ΤΕ Μηχανικών 
Έξι (6) θέσεις 

Ο κλάδος αυτός περιλαμβάνει τις ειδικότητες: Τεχνο¬ 
λογίας Ιατρικών Οργάνων, Ηλεκτρονικών-Τεχνιτών, Υπο¬ 
μηχανικών, Σχεδιαστών και άλλες συναφείς ειδικότητες. 
Η κατανομή των θέσεων αυτών στις ειδικότητες γίνεται 
κάθε φορά με την απόφαση προκήρυξης αυτών. 
Κλάδος ΤΕ Τεχνικός Ασφαλείας 
Μία (1) θέση 
ΚΑΤΗΓΟΡΙΑ ΔΕ 
Κλάδος ΔΕ Τεχνικού 
Πενήντα πέντε (55) θέσεις. 

Ο Κλάδος αυτός περιλαμβάνει τις ειδικότητες: Μηχα¬ 
νοτεχνιτών, Ηλεκτροτεχνιτών, Ηλεκτρονικών Τεχνιτών, 
Θερμαστών, Εργοδηγών, Σχεδιαστών, Κοπτριών - Ρα- 
πτριών - Γαζωτριών, Υδραυλικών - Θερμουδραυλικών, 
Σιδηρουργών - Οξυγονοκολλητών - Αλουμινοκατασκευ- 
αστών, Οικοδομικών - Κτιστών - Αμμοκονιαστών, Ξυ¬ 
λουργών - Επιπλοποιών, Ψυκτικών, Κουρέων, Κλιβανι- 
στών - Απολυμαντών - Αποστειρωτών, Συντηρητών και 


άλλων συναφών ειδικοτήτων. Η κατανομή των θέσεων 
στις παραπάνω ειδικότητες γίνεται κάθε φορά με την 
απόφαση προκήρυξης αυτών. 

Κλάδος ΔΕ Οδηγών 

Δέκα (10) θέσεις 

7. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 

Μία (1) θέση Δικηγόρου, παρ' Αρείω Πάγω. 

Άρθρο 17 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού του Νοσο¬ 
κομείου ορίζονται στις διατάξεις του π. δ/τος 50/2001 
«Καθορισμός προσόντων διορισμού σε θέσεις φορέων 
του δημοσίου τομέα», όπως αυτό ισχύει κάθε φορά (ΦΕΚ 
39/Α), 

Για τη θέση του Δικηγόρου με έμμισθη εντολή απαιτεί¬ 
ται επιπλέον των τυπικών προσόντων και άδεια άσκησης 
του δικηγορικού επαγγέλματος στον Άρειο Πάγο. 

Αρθρο 18 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Στην Ιατρική Υπηρεσία προΐσταται γιατρός Διευ¬ 
θυντής σύμφωνα με τις διατάξεις του άρθρου 7 του 
ν. 2889/2001. 

Στο Τμήμα Διαιτολογίας - Διατροφής υπάλληλος του 
κλάδου ΠΕ Διαιτολογίας ή του κλάδου ΤΕ Τεχνολογίας 
Τροφίμων. 

Στο Τμήμα Κοινωνικής Εργασίας υπάλληλος του κλά¬ 
δου ΤΕ Κοινωνικής Εργασίας. 

Στο Τμήμα Παραιατρικού Προσωπικού υπάλληλος των 
κλάδων ΤΕ Ιατρικών Εργαστηρίων ή ΤΕ Ραδιολογίας 
και Ακτινολογίας ή ΤΕ Φυσικοθεραπείας και εάν δεν 
υπάρχει υπάλληλος των κλάδων ΔΕ Βοηθών Ιατρικών 
και Βιολογικών Εργαστηρίων ή ΔΕ Χειριστών Ιατρικών 
Συσκευών. 

Στη Νοσηλευτική Υπηρεσία προΐστανταί: 

Στη Διεύθυνση και στους Τομείς υπάλληλοι της κατη¬ 
γορίας ΠΕ ή ΤΕ του κλάδου Νοσηλευτικής. 

Στα Τμήματα, υπάλληλοι της κατηγορίας ΠΕ ή ΤΕ του 
κλάδου Νοσηλευτικής ή του κλάδου ΤΕ Μαιευτικής για 
το Μαιευτικό - Γυναικολογικό Τμήμα. 

Στη Διοικητική - Οικονομική Υπηρεσία προΐστανταί: 

Στη Διεύθυνση και στις Υποδιευθύνσεις Διοικητικού 
και Οικονομικού υπάλληλοι του κλάδου ΠΕ Διοικητικός 
- Λογιστικός ή υπάλληλος του κλάδου ΤΕ Διοίκησης 
Μονάδων Υγείας και Πρόνοιας. 

Στα Τμήματα Διαχείρισης Ανθρωπίνου Δυναμικού, 
Γραμματείας, Κίνησης Ασθενών και Γραμματείας Εξω¬ 
τερικών Ιατρείων και ΤΕΠ, υπάλληλοι του κλάδου ΠΕ 
Διοικητικός - Λογιστικός ή του κλάδου ΤΕ Διοίκησης 
Μονάδων Υγείας και Πρόνοιας και εάν δεν υπάρχουν, 
υπάλληλοι του κλάδου ΔΕ Διοικητικού-Λογιστικού. 

Στα Τμήματα Οικονομικού και Προμηθειών υπάλληλοι 
του κλάδου ΠΕ Διοικητικός -Λογιστικός ή του κλάδου 
ΤΕ Λογιστικής. 

Σε καθένα από τα αυτοτελή Γ ραφεία Επιστασίας και 
Ιματισμού, υπάλληλοι του κλάδου ΠΕ Διοικητικός -Λογι¬ 
στικός ή του κλάδου ΤΕ Διοίκησης Μονάδων Υγείας και 
Πρόνοιας και εάν δεν υπάρχουν υπάλληλοι του κλάδου 
ΔΕ Διοικητικού-Λογιστικού. 

Στην Τεχνική Υπηρεσία προΐστανταί: 

Στην Διεύθυνση υπάλληλος του κλάδου ΠΕ Μηχανι¬ 
κών. 

Στα Τμήματα Τεχνικού και Βιοιατρικής Τεχνολογίας, 
υπάλληλοι του κλάδου ΠΕ Μηχανικών ή του κλάδου ΤΕ 
Μηχανικών. 

Στο αυτοτελές Τμήμα Οργάνωσης και Πληροφορικής 
προίσταται υπάλληλος του κλάδου ΠΕ Πληροφορικής 
ή του κλάδου ΤΕ Πληροφορικής και εάν δεν υπάρχει, 
υπάλληλος του κλάδου ΔΕ Προσωπικού Η/Υ. 

Στο Ειδικό Γραφείο Υποδοχής Ασθενών προίσταται 
υπάλληλος του κλάδου ΠΕ Διοικητικού -Λογιστικού ή 
του κλάδου ΤΕ Διοίκησης Μονάδων Υγείας και Πρό¬ 
νοιας. 

Για την επιλογή των ανωτέρω Προϊσταμένων ισχύουν 
οι διατάξεις του ν. 2683/1999, όπως αυτός ισχύει κάθε 
φορά. 

Άρθρο 19 
ΕΣΟΔΑ 

Τα έσοδα του Νοσοκομείου είναι: 

1. Οι επιχορηγήσεις από τον κρατικό προϋπολογισμό 
και το πρόγραμμα δημοσίων επενδύσεων. 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών. 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων. 


5. Κάθε άλλο έσοδο που προκύπτει από την δραστη- 
ριότητά του. 

Αρθρο 20 

Οι υπ’ αριθμ. Α3β/οικ. 14132/1986 (ΦΕΚ 640/Β/1986), 
Α3β/8237/1988 (ΦΕΚ 802/Β71988), Α3β/1947/1989 (ΦΕΚ 218/ 
Β71989), Υ4α/3088/1993 (ΦΕΚ 635/Β71993), Α1α/1878/1998 
(756/Β71998), Α1α/12943/1998 (ΦΕΚ 2284/Β71999), 

Υ4α/3697/2003 (ΦΕΚ 1494/Β72003) (ως προς την παράγρα¬ 
φο που αφορά στο Πε.Σ.Υ. Θεσσαλίας), Υ4α/13268/2005 
(ΦΕΚ 998/Β72005) και Υ4α/116235/2005 (ΦΕΚ 94/Β72006) 
αποφάσεις, καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΟ-γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οσΙ-Γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: ΜΙρ://νννννν.β1.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (ΑΛΙ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιεί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν· 0 ΐ·ατ - ς-πώίΙ: ννβί)Γτΐ35ΐβτ@0ΐ·(ΐτ 












